རྒྱ་ནག་ཀྲུང་གོ་གཞུང་གིས་བོད་ས་ཧྲིལ་བོ་བཙན་བཟུང་བྱས་པའི་ཉིན་མོ་ནས་བོད་ལ་དམ་དྲག་གི་སྲིད་ཇུས་ལྷོད་མྱོང་མེད་ལ་།ནང་སྒོས་སུ༢༠༠༨ལོའི་ས་བྱི་ཞི་རྒོལ་ཆེན་མོའི་རྗེས་སུ།བོད་ས་གང་སར་དམ་དྲག་གི་ཤེད་ཤུགས་ལྡབ་འགྱུར་གྱི་ཇེ་དམ་ཇེ་དྲག་ཏུ་བཏང་ནས།ཁ་སང་དེ་རིང་བོད་ཁུལ་དུ་བོད་མི་ལས་དམག་མི་མང་པ།སྒེའུ་ཁུང་ལས་པར་ཆས་མང་པ།ཁང་པའི་ཡང་སྟེང་ན་ཕྱོགས་བཞིའི་བོད་མི་ཚོར་སོ་བའི་ཐིག་ཏུ་བླངས་པའི་འཇབ་རྒོལ་མེ་མདའ་རྒྱག་མཁན་ཚོས་ཉིན་མཚན་བར་མེད་དུ་སོ་ལྟ་བྱས་ཡོད་པ།སྲང་ལམ་ཆེ་མ་ཆུང་གསུམ་ན་རུ་བསྒྲིགས་པའི་དམག་མིས་ལག་ཏུ་མེ་མདའ་བཟུང་ནས་སྐད་རྒྱག་བཞིན་འཇིགས་སྐུལ་བྱེད་པ།དེ་མིན་དགོན་པའི་འདུ་ཁང་མ་མཐོང་གོང་ཉེན་རྟོག་ལས་ཁུངས་མཐོང་པ།དགོན་པའི་གྲྭ་པ་མ་མཐོང་གོང་ཉེན་རྟོག་མི་སྣ་མཐོང་བ།ལ་སོགས་དམག་གིས་བཙན་བཟུང་འོག་གི་ཡ་ང་པའི་བོད་ཁུལ་གྱི་ཕྱི་རྣམ་པའི་གནས་སྟངས་ནི་དེ་ལྟ་བུ་ཞིག་ཡིན་པས།མེ་མདའི་ཁ་ན་རང་དབང་ཟེབ་བ་ཞིག་ཡོད་དམ།ཐོབ་ཐང་བཤད་ས་ཡོད་དམ།